осветителната повърхност на която и да било независима дълга светлина и земната повърхност трябва да бъде между 500 mm и 1300 mm.
 6.1.3.4. При два фара за дълги светлини: разстоянието между краищата на осветителните повърхности на двата фара не трябва да е по-голямо от 200 mm.
 6.1.4. Геометрична видимост
 Видимостта на осветителната повърхност, включително видимостта ѝ в зони, които не изглеждат осветени в разглежданата посока на наблюдение, трябва да бъде гарантирана в разширяващо се пространство, което се определя чрез прекарване на линии, започващи от периметъра на осветителната повърхност, които сключват ъгъл не по-малък от 5° с базовата ос на предния фар.
 6.1.5. Регулиране
 6.1.5.1. В посока напред. Светлините могат да се завъртат съобразно ъгъла на завиване.
 6.1.5.2. За дългата светлина може да бъде монтирана СКХН.
 6.1.6. Електрическа схема на свързване
 Късите светлини могат да остават включени, когато са включени и дългите.
 6.1.7. Контролни сигнални устройства
 6.1.7.1. Контролно сигнално устройство, работещо на принципа на затворения електрически контур.
 Задължителна, немигаща синя сигнална светлина.
 6.1.7.2. Контролно сигнално устройство за неизправност на СКХН.
 Задължителна, мигаща сигнална светлина с автомобилножълт цвят, която може да бъде комбинирана с контролното сигнално устройство, посочено в точка 6.2.8.2. Тя трябва да се задейства винаги, когато бъде открита неизправност по отношение на сигналите на СКХН. Тя трябва да остава включена, докато неизправността е налице.
 6.1.8. Други изисквания
 6.1.8.1. Общият максимален интензитет на предните фарове за дълги светлини, които могат да бъдат включвани едновременно, не трябва да превишава 430 000 cd, което съответства на контролна стойност 100 (стойност, фигурираща в одобрението).
 6.1.8.2. В случай на неизправност на системата за корекция на хоризонталния наклон (СКХН) на дългата светлина трябва да е възможно без специални инструменти да се:
 а)
 дезактивира СКНХ, докато не бъде настроена повторно според инструкциите на производителя; и
 б)
 върне дългата светлина в позиция, чиито хоризонтално и вертикално подравняване са същите, като на фар, който не е оборудван със СКХН.
 Производителят трябва да осигури подробно описание на процедурата за повторно настройване на СКНХ.
 Като алтернатива, производителят може да избере да инсталира автоматична система, която изпълнява двете посочени по-горе задачи или осъществява повторна настройка на СКНХ. В последния случай производителят осигурява на техническата служба описание на автоматичната система, а също и — докато не бъдат разработени хармонизирани изисквания — демонстрира средствата, с които да се проверява, че автоматичната система работи в съответствие с описанието.
 6.2. Фар за къси светлини
 6.2.1. Брой:
 6.2.1.1. За мотоциклети с работен обем на двигателя ≤ 125 cm3
 Един или два от тип, одобрен в съответствие с:
 а)
 клас C, D или Е от Правило No 113 на ИКЕ на ООН;
 б)
 Правило No 112 на ИКЕ на ООН;
 в)
 Правило No 1 на ИКЕ на ООН;
 г)
 Правило No 8 на ИКЕ на ООН;
 д)
 Правило No 20 на ИКЕ на ООН;
 е)
 Правило No 57 на ИКЕ на ООН;
 ж)
 Правило No 72 на ИКЕ на ООН;
 з)
 Правило No 98 на ИКЕ на ООН;
 и)
 клас A, B, D, CS, DS или ES от Правило No 149 на ИКЕ на ООН;
 6.2.1.2. За мотоциклети